

**"Қаражамбасмұнайгаз" акционерлiк қоғамы акцияларының мемлекеттiк пакетiн сату туралы**

Қазақстан Республикасы Үкiметiнiң Қаулысы 1997 жылғы 17 сәуiр N 573

      Батыс Қазақстан мұнайгаз кешенiнiң тұрақты жұмысы мен
перспективалық дамуын қамтамасыз ету, шетелдiк инвестицияларды тиiмдi
пайдалану мақсатында Қазақстан Республикасының Үкiметi қаулы етедi:
  
      1. "Тритон-Вуко Энерджи Групп Лтд" компаниясының
"Қаражамбасмұнайгаз" акционерлiк қоғамы акцияларының мемлекеттiк
пакетiн сату туралы ашық тендердiң нәтижелерi мен шарттың талаптары
мақұлдансын.
  
      2. Қазақстан Республикасының Энергетика және табиғи ресурстар
министрлiгi "Тритон-Вуко Энерджи Групп Лтд" компаниясының
"Қаражамбасмұнайгаз" акционерлiк қоғамы акцияларының мемлекеттiк
пакетiн сату туралы ашық тендердiң нәтижелерi мен шарттың талаптарына
сәйкес белгiленген тәртiппен 1997 жылдың 25 сәуiрiне дейiн
"Тритон-Вуко Энерджи Групп Лтд" компаниясының көмiрсутегi шикiзатын
барлауға және оны өндiруге арналған лицензиясын қайта ресiмдесiн,
сондай-ақ Қазақстан Республикасының қолданылып жүрген заңдарына
сәйкес аталған компанияның құқықтарын берудi қамтамасыз етсiн.
  
      3. Қазақстан Республикасы Қаржы министрлiгiнiң Мемлекеттiк мүлiк
пен активтердi басқару департаментi, Энергетика және табиғи ресурстар
министрлiгi "Тритон-Вуко Энерджи Групп Лтд" компаниясы акцияларының
мемлекеттiк пакетiн сату туралы шарттың талаптарына сәйкес 1997 жылдың
25 сәуiрiне дейiн мерзiмде көмiрсутегi шикiзатын өндiруге арналған
келiсiм-шартты ресiмдесiн.
  
      4. Министрлiктер, мемлекеттiк, комитеттер, өзге де орталық және
жергiлiктi атқарушы органдар "Тритон-Вуко Энерджи Групп Лтд"
компаниясына оның қызметiнде қажеттi жәрдем көрсетсiн.

Қазақстан Республикасының
Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК